E 1978, e-kerzh an dilennadegoù evit Bodadenn Vroadel Frañs, e kinnig an UDB 17 den. Diaes oa an endro politikel : dizemglev etre PS ha PCF, voterien techet da votiñ evit an hini a chellfe bezañ trech en eil to war an tu-dehou. Ur chwitadenn eo bet an dilennadegoù-se evit UDB (1,87% a geidenn) hag evit an tu-kleiz gall rannet. Dont a ra an archantaouiñ da vezañ diaes hag an dislavaroù a zeu war-chorre en-dro.